KOMISSION ASETUS (EY) N:o 636/94, annettu 22 päivänä maaliskuuta 1994, sianliha-alan poikkeuksellisista markkinatukitoimenpiteistä Belgiassa annetun asetuksen (EY) N:o 3337/93 muuttamisesta viidennen kerran



Virallinen lehti nro L 079 , 23/03/1994 s. 0012 - 0013

Suomenk. erityispainos Alue 3 Nide 56 s. 0128

Ruotsink. erityispainos Alue 3 Nide 56 s. 0128



KOMISSION ASETUS (EY) N:o 636/94, annettu 22 päivänä maaliskuuta 1994, sianliha-alan poikkeuksellisista markkinatukitoimenpiteistä Belgiassa annetun asetuksen (EY) N:o 3337/93 muuttamisesta viidennen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 20 artiklan, sekä katsoo, että yhdellä Belgian tuotantoalueella ilmenneen klassisen sikaruton vuoksi on komission asetuksella (EY) N:o 3337/93(3), sellaisena kuin se on viimeksi muutettuna asetuksella (EY) N:o 334/94(4), toteutettu kyseisen jäsenvaltion osalta sianliha-alan poikkeuksellisia markkinatukitoimenpiteitä, on tarpeen mukauttaa ostohintaa nykyiseen markkinatilanteeseen ottaen huomioon markkinahintojen nousun 7 päivästä maaliskuuta 1994 alkaen, klassisen sikaruton uuden ilmenemistapauksen seurauksena belgialaiset viranomaiset ovat helmikuun 1994 lopulla laajentaneet eläinlääkinnällisiä ja kaupallisia rajoituksia koskemaan uutta vyöhykettä; 7 päivästä maaliskuuta 1994 alkaen tältä vyöhykkeeltä tulevat eläimet olisi sisällytettävä asetuksella (EY) N:o 3337/93 säädettyyn ostojärjestelmään, Wingenen kuntaa ympäröivää aluetta eivät enää koske eläinlääkinnälliset ja kaupalliset rajoitukset, ja tämä alue olisi jätettävä asetuksella (ETY) N:o 3337/93 säädetyn ostojärjestelmän ulkopuolelle, 9 päivästä helmikuuta 1994 alkaen sovellettuun asetuksen (EY) N:o 3337/93 liitteeseen I on päässyt virhe; kyseinen virhe on oikaistava, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3337/93 seuraavasti: 1) Muutetaan 4 artikla seuraavasti: a) korvataan 1 kohdassa määrä "105 ecua"määrällä "110 ecua" ja määrä "89 ecua" määrällä "94 ecua"; b) korvataan 2 kohdassa määrä "30 ecua" määrällä "36 ecua" ja määrä "25,5 ecua" määrällä "31 ecua"; c) korvataan 3 kohdassa määrä "23 ecua" määrällä "29 ecua" ja määrä "19,5 ecua" määrällä "25 ecua". 2) Korvataan liite I tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 7 päivästä maaliskuuta 1994. Kuitenkin alakohdassa i esitetyn tuotteen lisäämistä asetuksen (EY) N:o 3337/93 liitteeseen I sovelletaan 9 päivästä helmikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä maaliskuuta 1994. Komission puolesta René STEICHEN Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 299, 4.12.1993, s. 23 (4) EYVL N:o L 43, 16.2.1994, s. 1 LIITE "LIITE I a) Maldegemin kuntaan kuuluvan alueen osa, joka sijaitsee: 1) seuraavien teiden eteläpuolella: F. De Meeuslaan, Schautenstraat, Bogaardestraat ja valtatie N 9; 2) seuraavien teiden itäpuolella: Stationsstraat, Noordstraat ja Aardenburgsekalseide Leopold-kanavaan asti; 3) Leopold-kanavan eteläpuolella. b) Sint-Laureinsin kuntaan kuuluvan alueen osa, joka sijaitsee: 1) Leopold-kanavan eteläpuolella; 2) Sint-Jansstraatin länsipuolella. c) valtatie N 456:n länsipuolella sijaitseva Kaprijken kuntaan kuuluvan alueen osa. d) Seuraavien teiden länsipuolella sijaitseva Evergemin kuntaan kuuluvan alueen osa: valtatie N 456 Zevekotestraatin risteykseen asti, Zevekotestraat, Kromvelde Oosteindestraatin risteykseen asti, Belzeledorp, Kuitenbergstraat ja Kuitenberg. e) Seuraavien teiden länsipuolella sijaitseva Lovendegemin kuntaan kuuluvan alueen osa: Pyramidestraat, Kuitenbergstraat, Appensvoorde, Larestraat, Vaarstraat, Koning Leopoldstraat, Lobrug ja Lostraat. f) Nevelen kuntaan kuuluvan alueen osa, joka sijaitsee: 1) Lostraatin, Eikendreefin, Veldestraatin, Stationsstraatin, Landegemdorpin ja Vosselarestraatin länsipuolella valtatie E 40:lle asti; 2) valtatie E 40:n pohjoispuolella. g) Valtatie E 40:n pohjoispuolella sijaitseva Aalterin kuntaan kuuluvan alueen osa. h) Berneemin kuntaan kuuluvan alueen osa, joka sijaitsee; 1) valtatie E 40:n pohjoispuolella Wingenesteenwegin risteykseen asti; 2) Wingenesteewegin, Stationsstraatin, Perkstraatin, Scherpestraatin, Beernemstraatin, Hoogstraatin itäpuolella maakunnan rajalle asti. i) Knesselaren kuntaan kuuluva alue. j) Eeklon, Waarschootin ja Zomergemin kuntiin kuuluva alue."